Urǧin tefka tagnit i ḥedd akken ad as-d-yehḍer tugi-ten akk, teẓra axemmem-nsen yemgarad, acku tamuɣli-s ɣer ddunit d amaḍal s yiman-is, bɣan-tt-id akk maca tugi-ten, imi ulah win ifehmen turdiwin-is dɣa texdem tilisa ur teqbil yiwen, s kra n win tt-id-iqeṣden terra-t, ur dtecliɛ ara deg-sen, tewhem deg yiman-is ass-a mi tefka azal i umeslay d unelmad-is mi d-yenna : a-tt-an tettmekti-d tugna-s, tugna deg lawan-nni i tehḍer yid-s, tettmekti-d awal awal seg wayen i as-d-yenna, ad as-tiniḍ d asekles i ten-tessekles, yessewhem-itt wayen itt-yuɣen, acḥal i tt-idyeɛnan, mačči d yiwen mačči d sin, yal yiwen d acu i as-d-yettɣenni, deg leɛmer teɛba-yasen, d amsaḥ i ten-temseḥ deg wallaɣ-is, ala leɛǧeb i d-yeḍran ass-a d Maziɣ sb 43 .